Torsten Wasastjerna

Torsten Gideon Wasastjerna (17. joulukuuta 1863 Helsinki – 1. heinäkuuta 1924 Helsinki) oli suomalainen taidemaalari. Wasastjerna tunnetaan parhaiten hänen vuoden 1890 vaiheilla maalaamistaan impressionistisista maisemamaalauksista, mutta hän teki myöhemmin myös suurikokoisia fantasia-aiheisia maalauksia sekä symbolistisia maalauksia. == Elämäkerta == Wasastjernan vanhemmat olivat lakitieteen kandidaatti, apukamreeri Edvin Gideon Wasastjerna ja Rudolfina Charlotta Barck. Hän opiskeli Suomen taideyhdistyksen piirustuskoulussa 1879–1885 sekä Helsingin yliopiston piirustussalissa 1883–1885 opettajanaan Adolf von Becker ja Taideteollisessa keskuskoulussa 1885. Ulkomailla Wasastjerna opiskeli Düsseldorfin taideakatemiassa 1885–1888 sekä neljänä talvena Pariisissa. Wasastjerna piti debyyttinäyttelynsä vuonna 1889. Wasastjerna kirjoitti myös runoja ja näytelmän. Wasastjerna ei omana aikanaan ja myöhemminkään saanut laajempaa arvostusta. Häntä pidettiin kyllä lupaavana taiteilijana, mutta hänen tuotantonsa katsottiin myöhemmällä iällä muuttuneen vähemmän edistykselliseksi, sillä Wasastjerna ei monien kollegoidensa tavoin suuntautunut kohti modernistista ilmaisua. Wasastjernaa kiinnostivat enemmän luonto, myytit ja enkelit. Hän olikin huolissaan oman aikansa rationaalisuutta korostavasta ilmapiiristä. == Maalauksia == * Silittäjätär, 1889 * Luxembourgin puistosta, 1890 * Place de la Concorde, 1890 * Sadun prinsessa, 1896 * Varisevia lehtiä, 1897 * Enkeli Mikael lohikäärmeen voittaneena, 1905–1906 == Galleria == Tiedosto:Torsten Wasastjerna - French Women Ironing.jpg|Ranskalaisia silittäjättäriä, 1889 Tiedosto:Torsten Wasastjerna - Landscape from Lapland.jpg|Maisema Lapista, 1892 Tiedosto:Torsten Wasastjerna - Portrait of a Young Woman in White.jpg|Nuoren valko­pukuisen naisen muotokuva, 1893 Tiedosto:Torsten Wasastjerna - Woman in the Garden, 1893.jpg|Nainen puutarhassa, 1893 Tiedosto:Torsten Wasastjerna - Fairy Tale Princess.jpg|Sadun prinsessa, 1896 Tiedosto:Torsten Wasastjerna - Falling Leaves; Dance of the Falling Leaves.jpg|Varisevia lehtiä, 1897 Tiedosto:Torsten Wasastjerna - When Nature Sleeps, the Spirit Watches.jpeg|Kun luonto nukkuu, henki valvoo, 1898–1899 Tiedosto:Torsten Wasastjerna - Motif from Vessö.jpg|Aihe Vessöstä, n. 1910 == Kirjallista tuotantoa == * Dröm och värklighet. Helsingfors 1896. * Om namnets invärkan på personligheten. Helsingfors 1899. * Konstens vänner och fiender: Tankar och åsikter i konstfrågor. Konstnärer, kritiker och konstvänner samt den ”stackars föraktade stora allmänheten” tillägnade. Söderström 1902. * Spökåsen: Lyriskt- romantiskt-satiriskt poem. Helios, Helsingfors 1906. * Dikter. Helsingfors 1907. * Hortense eller Hans excellens och hans nièce: En skildring på vers. Söderström 1907. * Fågel Fenix: Skådespel i tre akter i bunden och obunden form, med musik. Söderström 1916. == Palkinnot == * II palkinto dukaattikilpailussa 1890 * I palkinto dukaattikilpailussa 1891 == Lähteet == == Kirjallisuutta == * Hovi-Wasastjerna, Päivi: Helsinki – Düsseldorf – Pariisi: Taidemaalari Torsten Wasastjernan matkassa. (Omakustanne.) 2004. ISBN 952-91-7802-6 Luokka:Suomalaiset taidemaalarit Luokka:Vuonna 1863 syntyneet Luokka:Vuonna 1924 kuolleet Luokka:Suomalaiset aateliset